Zlatno pravilo

[mini|[Vincent van Gogh, prikaz priče o dobrom Samarićaninu, koja naglašava zlatno pravilo.]]
**Zlatno pravilo morala** je temeljno etičko načelo koje propisuje sljedeće:

* *Čini drugima što želiš sebi* (pozitivna forma)
* *Ne čini drugima što ne želiš sebi* (negativna forma, poznata kao srebrno pravilo).

Univerzalnost zlatnog pravila ogleda se u tome što propisuje jednak odnos prema svim ljudima, a ne samo prema pripadnicima svoje grupe. Tokom historije mnogi filozofi i vjerske vođe isticali su razne vidove ovog univerzalnog moralnog načela kao poželjan odnos u ljudskoj zajednici. Zlatno pravilo nalazi se u temeljima raznih etičkih sistema, kao i u temelju modernog koncepta ljudskih prava. Također se nalazi u korijenu različitih kultura i predstavlja moralni standard za rješavanje njihovih sukoba.

Skupština svjetskih religija je 1993. usvojila *Deklaraciju prema globalnoj etici*, koja proglašava zlatno pravilo kao zajedničko načelo za mnoge religije. Inicijalnu deklaraciju je potpisalo 143 predstavnika svih najvećih svjetskih religija, uključujući bahai vjeru, brahmanizam, budizam, kršćanstvo, hinduizam, starosjedilačku vjeru, islam, đainizam, judaizam, neopaganizam, sikizam, taoizam i zoroastrejstvo.

Zlatno pravilo ne treba miješati s etikom reciprociteta, u smislu retributivne pravde, čija je poznata maksima "oko za oko, zub za zub". Nasuprot tome, ono propisuje da ljudima činimo ono što bismo željeli da oni nama čine, bez obzira na to šta nam oni zaista čine.

## Pojam 
Pojam *Zlatno pravilo* ili *zlatni zakon* na Zapadu se započeo koristiti 1670-ih. Neki pripisuju imenovanje ovog pravila "zlatnim" Konfučiju (pogledati niže u tekstu).

## Historija 
### Buddha 
[mini|desno|[Siddhartha Gautama]]

Indijski filozof i duhovni učitelj Siddhartha Gautama na više je mjesta afirmirao zlatno načelo:

### Konfučije 
Neki pripisuju imenovanje ovog pravila "zlatnim" Konfučiju:

### Stari Grci 
Zlatno pravilo bilo je često načelo u starogrčkoj filozofiji, obično u negativnoj formi:
* "Izbjegavaj činiti ono za šta bi korio druge." – Tales
* "Ono što ne želiš da te zadesi nemoj ni ti činiti." – Sekstus pitagorejac
* "Ne čini drugima ono što bi te ljutilo da drugi čine." – Izokrat
* "Ne treba nikad činiti krivdu zauzvrat niti se odnositi loše prema bilo kome, bez obzira na to koliko se prema nama loše ponijeli." – Sokrat

### Isus / Isa a. s. 
[desno|mini|[Isusova besjeda na gori]]
Isus iz Nazareta u svojim je besjedama često afirmirao zlatno pravilo morala. Evanđelje po Luki bilježi sljedeće Isusove riječi:

U čuvenoj Besjedi na gori Isus daje konkretne primjere sprovođenja zlatnog pravila, stavljajući ga nasuprot starozavjetnom načelu retributivne pravde:

Nakon niza primjera Isus pod ovo pravilo podvodi čitavu hebrejsku Toru i proročke knjige:

### Muhammed 
Allahov poslanik Muhammed, s. a. w. s, na više mjesta jasno afirmira zlatno moralno pravilo:

On dalje pojašnjava ovo temeljno načelo konkretnim primjerima:

Pojašnjavajući svojih učenicima zlatno pravilo, Muhammed ga stavlja nasuprot etici reciprociteta:

### Kant 
Njemački filozof Immanuel Kant formulira kategorički imperativ, koji uzima kao temeljno načelo univerzalnog morala.

Primjer njegove upotrebe bio bi: "Ako ne želim da krađa postane opći zakon, onda ne smijem ni ja krasti". Ovaj apriorični princip važi uvijek i svuda, jer je osnova praktičnog uma. Za Kanta ne postoji situacija u kojoj kategorički imperativ može biti zanemaren.

## Kriticizam 
[mini|[George Bernard Shaw]]
Neki filozofi kritizirali su zlatno pravilo kao neodrživo. George Bernard Shaw govorio je:

Shaw ukazuje da, ako ne dijelimo vrijednosti sa drugima, način na koji želimo da nas tretiraju nije način na koji oni žele biti tretirani. Naprimjer, kaže se da je sadist samo mazohist koji slijedi zlatno pravilo. Još jedan primjer neodrživosti je čovjek koji ulazi u bar tražeći tuču.

Walter Terence Stace u odgovor na Shawove kritike piše da je njegova zamjerka o različitim ukusima na mjestu, ali da je previdio da načelo "Čini kao što bi želio da ti se čini" podrazumijeva uzimanje u obzir nečijeg ukusa, kao što bismo željeli da neko uzme naš u obzir. Stoga, zlatno pravilo i dalje može izražavati suštinu univerzalne moralnosti "čak iako nema dva čovjeka na svijetu koji dijele zajednički ukus".

Karl Popper pisao je: "Zlatno pravilo je dobar standard koji dalje unapređujemo čineći drugima bilo šta razumno što bi oni željeli da im bude učinjeno." Ovaj koncept kasnije je nazvan "platinasto pravilo".

## Reference 
## Također pogledajte 
* Osveta
* Oko za oko
* Ljubi bližnjeg svog
* Ljubi svog neprijatelja
* Ko se mača laća od mača i gine

Kategorija:Socijalna filozofija
Kategorija:Etika
Kategorija:Religijske prakse
Kategorija:Religija i društvo
Kategorija:Isusovo učenje
Kategorija:Muhammed
Kategorija:Buddha